CELEX: 62011FN0049
Language: fi
Date: 2011-04-18 00:00:00
Title: Asia F-49/11: Kanne 18.4.2011 — ZZ v. komissio

25.6.2011   
            
            
               FI
            
            
               Euroopan unionin virallinen lehti
            
            
               C 186/36
            
         Kanne 18.4.2011 — ZZ v. komissio
   (Asia F-49/11)
   2011/C 186/68
   Oikeudenkäyntikieli: englanti
   
      Asianosaiset
   
   
      Kantaja: ZZ (edustaja: asianajaja B. Rohde-Liebenau)
   
      Vastaaja: Euroopan komissio
   
      Oikeusriidan kohde ja kuvaus
   
   Vaatimus kumota Euroopan komission päätös evätä kantajan pyyntö poistaa tiettyjä asiakirjoja tämän potilastiedostosta ja vahingonkorvausvaatimus
   
      Vaatimukset
   
   Kantaja vaatii, että virkamiestuomioistuin
   
               —
            
            
               kumoaa nimittävän viranomaisen 17.1.2011 tekemän päätöksen (nro R/588jlO)
            
         
               —
            
            
               velvoittaa komission maksamaan kantajalle 363,23 euron suuruisen summan korvauksena sairauskuluista
            
         
               —
            
            
               velvoittaa komission antamaan kantajan nimeämän lääkärin tutustua kaikkiin kantajaa koskeviin asiakirjoihin potilastiedostot mukaan lukien
               
                           —
                        
                        
                           tai toissijaisesti lähettämään nämä asiakirjat kantajan edustajalle tässä menettelyssä
                        
                     
                           —
                        
                        
                           tai toissijaisesti antamaan tutustua kaikkien tätä koskevien asiakirjojen jäljennöksiin
                        
                     
                           —
                        
                        
                           tai toissijaisesti antamaan tutustua sähköisesti kaikkiin tätä koskeviin asiakirjoihin
                        
                     
         
               —
            
            
               velvoittaa komission toteamaan, että rinnakkaisia tai muita kantajaa koskevia asiakirjoja tai potilastiedostoja ei ole olemassa
               
                           —
                        
                        
                           tai toissijaisesti velvoittaa komission poistamaan tällaiset muut asiakirjat tai tiedostot ja niiden mahdolliset jäljennökset
                        
                     
                           —
                        
                        
                           tai toissijaisesti velvoittaa komission sisällyttämään ne kokonaisuudessaan asianmukaisiin kantajaa koskeviin asiakirjoihin (tai kantajan potilastiedostoon)
                        
                     
         
               —
            
            
               velvoittaa komission korvaamaan vahingon, joka aiheutui kantajan perusoikeuksien loukkaamisen vuoksi, koska hänen kunniaansa ja mainettaan vahingoitettiin, ja joka vastaa tuomioistuimen kohtuulliseksi arvioimaa määrää sen aikaisemman oikeuskäytännön mukaisesti kuitenkin siten, että tämä määrä vastaa vähintään kantajan yhden vuoden nettotuloa tämän ollessa tavanomaisesti vastaajan palveluksessa välittömästi ennen vuoden 2000 tapahtumaa
            
         
               —
            
            
               velvoittaa komission maksamaan kantajalle 717 863,04 euron kokonaissumman, joka on kahdeksan kertaa hänen vuosittaisen peruspalkkansa suuruinen, tapaturmaa edeltävien kahdentoista kuukauden peruspalkan perusteella laskettuna henkilöstösääntöjen 73 artiklan 2b kohdan mukaisesti
               
                           —
                        
                        
                           tai toissijaisesti osan tästä, siten kuin tuomioistuin arvioi kohtuulliseksi
                        
                     
         
               —
            
            
               velvoittaa komission korvaamaan oikeudenkäyntikulut.